Cuneiform Tablet Kt 88/k 279 (AKT 7a 74)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na lá-qé-ep DUMU PUZUR₄.IŠTAR en-um-a-šur ù šu-IŠTAR qí-bi-ma a-na lá-qé-ep qí-bi-ma um-ma pí-lá-aḫ-IŠTAR-ma a-na-kam i-na li-bi₄ ṭup-pé-e ša a-šur-SIPA a-bi-a ṭup-pu-um ḫa-ar-mu-um ša 4 ma-na KÙ.BABBAR ša ḫu-bu-ul bu-zu-zi-im e-li-am ša a-na a-šur-SIPA a-bi₄-a <gap> 1.5 GÍN.TA a-na 1 ma-na-im ú-ṣú-bu-ma a-ta ù áš-qú-dí-a qá-ta-tù-ni-ma KÙ.BABBAR i-na qá-qá-ad ke-ni-ku-nu ra-ak-sú a-bi a-ta DUMU me-tim a-na-ku ša ṭup-pí-ku-nu ḫa-ar-mì-im lu bu-zu-zu-um a-bi-i KÙ.BABBAR ú-ša-bi₄ lu a-ta a-bi-i tù-ša-bi₄ lu áš-qú-dí-a a-bi-i ú-ša-bi₄ lu ṭup-pá-am ḫa-ar-ma-am ša ku-nu-uk a-bi-a mì-ma tù-kà-lá-a lu ša pá-e a-na a-bi-a tí-šu-a úz-ni pè-té-e a-na ša ki-ma i-a-tí qí-bi-ma ki-ma ni-iš-pì-ir-tí a-ni-tám lá-qé-pá-am tù-ša-áš-me-a-šu-ni na-pá-lá-tí-šu ša e-pu-lu-ku-nu-ni i-na ni-iš-pì-ir-tí-ku-nu lá-pí-ta-ni-ma iš-tí ba-tí-qí-im pá-ni-i-ma té-er-ta-ku-nu li-li-kam-ma úz-ni pè-té-a a-pu-tum šu-ma a-ḫu-a a-tù-nu a-na a-wa-at ṭup-pì-im iḫ-da-ma lá ta-ša-lá-ṭá me-eḫ-ru-um